Diari Oficial de la Generalitat Valenciana


Sumari del DOGV 7177, del 20-12-2013 (2013/11875)

Notificació de la sentència i de la interlocutòria d'aclariment dictades en el juí verbal número 920/2011.
----------------------------------------------------------------------------------------------------------

### Dades del document

Número de DOGV
:   7177

Data del DOGV
:   20-12-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/11959


Organisme emissor
:   Jutjat de Primera Instància Número 1 de Benidorm

Tipus de document
:   Edicte

Notificació de la sentència i de la interlocutòria d'aclariment dictades en el juí verbal número 920/2011. [2013/11286]  
Juí verbal número 920/3509-AP  
Tomás Mora Zaragoza, secretari del Jutjat de Primera Instància número 1 de Benidorm.  
En les actuacions a què es fa referència, a instàncies del procurador Miguel Martínez Gómez, en nom i representació de Santander Consumer Establecimiento Financiero de Crédito, SA, contra Lisa Mayers, s'ha dictat la sentència l'encapçalament i la part dispositiva de la qual, literalment, diuen:  
«Sentència número 0159/2013  
Benidorm, 28 de juny de 2013  
José Luis Fortea Gorbe, magistrat jutge titular del Jutjat de Primera Instància número 1 de Benidorm i partit, he vist les actuacions a què es fa referència, seguides amb el número 920/1152-RT, en les quals han sigut part demandant Santander Consumer EFC, SA, que compareix representat pel procurador senyor Martínez Gómez i assistit per la lletrada senyora Martínez Aucejo, i, com a part demandada, Lisa Mayers, declarada en rebel·lia processal; en nom del rei, dicte esta resolució amb fonament en els següents:  
[...]  
Dispositiva  
Primer. Estime parcialment la demanda interposada per Santander Consumer EFC, SA, que compareix representat pel procurador senyor Martínez Gómez, condemne Lisa Mayers a pagar a l'actora la quantitat de quatre mil dos-cents trenta-sis euros, nou cèntims, (4.236,90 ?). Quantitat que produirà interessos processals exclusivament des de la data d'esta resolució i fins al pagament complet, d'acord amb l'article 576 de la Llei d'Enjudiciament Civil, al tipus de l'interés legal incrementat en dos punts.  
  
Segon. Sense costes.  
Expediu-ne una testimoniança i uniu-la a les actuacions i incloeu l'original en el llibre de sentències.  
Notifiqueu esta resolució a les parts que s'han personat, en el termini dels cinc dies següents al de la data d'esta notificació, i feu-los saber que no és ferma, i que en contra es pot interposar un recurs d'apel·lació per a l'Audiència Provincial d'Alacant, i, si és el cas, s'haurà de presentar un escrit de preparació del recurs en este Jutjat en el termini dels 20 dies següents a la notificació (art. 455 i següents de la LEC), amb menció de la resolució objecte d'apel·lació, amb la indicació dels pronunciaments que s'impugnen (art. 458 LEC), i que haurà de contindre les al·legacions amb les quals fonamente la impugnació.  
Igualment, es fa saber a les parts que, per a la interposició del recurs d'apel·lació esmentat, a més, és necessària la consignació en el compte d'este Jutjat del depòsit previst en la disposició addicional quinzena de la Llei Orgànica del Poder Judicial, en la redacció donada per la Llei Orgànica 1/2009, de 3 de novembre, apartat 3, lletra b), de la quantia de 50 euros. Així com la liquidació de la taxa que siga procedent per aplicació de la Llei 10/2012, de 20 de novembre, per la qual es regulen determinades taxes en l'àmbit de l'Administració de justícia i de l'Institut Nacional de Toxicologia i Ciències Forenses (BOE 280, 21.11.2012).  
  
Esta és la meua sentència, que pronuncie, mane i firme José Luis Fortea Gorbe, magistrat jutge titular del Jutjat de Primera Instància número 1 de Benidorm i partit.»  
«Interlocutòria número 0159/2013 bis  
Jutge/magistrat jutge: José Luis Fortea Gorbe.  
Benidorm, 19 de novembre de 2013  
Antecedents de fet  
Primer. En este procediment s'ha dictat la Sentència número 0159/2013, de 28 de juny, de 2013, que ha sigut notificada a les parts litigants.  
Segon. En la resolució esmentada figura el paràgraf següent: «que suposa un deute, en total, de quatre mil dos-cents trenta-sis euros, nou cèntims (4.236,90 ?)».  
Tercer. La part actora ha sol·licitat l'aclariment de l'import total del deute.  
  
Part dispositiva  
Dispose:  
Estime la petició formulada per la part actora d'aclarir la Sentència número 0159/2013, de 28 de juny, de 2013, dictada en este procediment, en el sentit que s'indica:  
On diu: «que suposa un deute, en total, de quatre mil dos-cents trenta-sis euros, nou cèntims (4.236,90 ?)»; ha de dir: «que suposa un deute, en total, de quatre mil dos-cents trenta-sis euros, noranta cèntims (4.236,90 ?)».  
Expediu el certificat d'esta resolució, que quedarà unit a estes actuacions, i porteu l'original al llibre de resolucions definitives.  
Mode d'impugnació: contra esta resolució no podrà interposar-se cap recurs, sense perjuí dels recursos que siguen procedents, si és el cas, contra la resolució a què es referix la sol·licitud d'aclariment.  
Ho mane i ordene. El jutge. En done fe.»  
I perquè servisca de notificació als demandats rebels, Lisa Mayers, expedisc este edicte.  
  
Benidorm, 19 de novembre de 2013.- El secretari judicial: Tomás Mora Zaragoza.